88 
Ülési jegyzőkönyvek. 
kellett tartani, az esetet hosszas lefolyása és helyszűke miatt 
visszaküldték az állami kórházba, mig Dr. Dobrovits a cystitis 
javultával az exsudatum miatt küldte volt az illetőt a bába- 
képezdébe. 
3. dr. Kováts Lajos, egy elmebeteg nőnél fejlődési rend- 
ellenességet kiván bemutatni. A 19 éves napszámos leány 
ködös, derengő állapotban, megzavart öntudat mellett vétetett fel 
az elmebetegek osztályára, mely epileptikus betegeknél oly 
gyakran előforduló, oly súlyos és egyúttal jellemző állapot. 
Tudjuk, hogy ily nehéz öntudatzavar epileptikusoknál majd 
csak napokig, de néha hetekig és hónapokig is eltart. A beteg 
kórjának ezen szakára csak homályosan emlékszik, az állapot 
mintegy az álom szerepét viszi, ezek az idők kiesnek az emlé- 
kezetéből és majd rohammal kapcsolatban vagy önállóan a 
roham helyett lépnek fel. Kivált az utóbbiak rendkivül 
súlyosak. Felvétele után következő napra a beteg öntudata 
kissé magához tért. E betegség nála V 2 év óta tart, eleinte 
gyomortünetekkel kezdődött, golyó szállt a torkára, szédülése 
és fejfájása volt, majd görcsös állapot: epileptikus rohamok 
fejlődtek ki nála. 
A kórelőzményeket kutatva, érdekes adattal találkozunk 
a beteg édes atyjának életében, aki delirium tremensben 
szenvedett és itt meglátjuk egyszersmind az oki összefüggést, 
amennyiben súlyos delirium tremens súlyos epilepsiával jár 
gyakran, az alkoholismus mintegy kiváltja az e])ileplikus 
állapotot. 
Előadó felemlíti még a pathologikus részegségei, mely 
gyakran súlyos kihágásokhoz és bűntényekhez vezeti az illető- 
ket. Felhozza még az időszakos iszákosságot. 
Jelen esetben tehát vagy 1) atyja volt részeg ember és 
ebből átöröklődött a baj vagy 2) apja epileptikus volt és igy 
öröklődött át a betegség a leányra is. 
Ugyancsak ennél az elmekóros leánynál egy érdekes fej- 
lődési rendellenesség is van jelen. 
Általában a fejlődési rendellenességek vagy 1) belsők 
vagy 2) külsők.. Sokszor már a petében van meg az oka, annak 
structurája kóros. Ilyenek a végtagok újjainak a megszaporodása 
az idegrendszerbeli kóros elváltozások, a farkastorok. A külső 
